«Ҳара аукраин жәлари ҭынч анхара иазку рҽазышәареи ҳадгылоит», — иҳәеит Қарҭ ахада Каха Калаӡе.
Қырҭтәыла аҭыҧантәи ахаланапхгара 7-тәи Амилаҭтә ассамблеиаҿы данықәгылоз, Қарҭ ахада Украина имҩаҧысуа ахҭысқәа дрылацәажәеит.
«Украина аҭагылазаашьа цәгьа сазааҭгылар сҭахуп. Ҳәарада, ҳара аҳазынтәгьы ари аҭагылазаашьа ҳаргәамҵуеит, аукраин жәлар арыцҳара иҭагылоуп. Даҽазнык аҭынчра рзеиҕьасшьар сҭахуп. Мышқәак раҧхьа, сара, ассоциациа ахада иаҳасабала, Киев ахада Витали Кличко ашәҟәы изызҩит. Харьков ахада Игорь Терехов ҭелла сиацәажәеит. Ҳәарада, ҳара аукраин жәлари ҭынч анхара иазку рҽазышәареи ҳадгылоит. Укранатәи акадрқәа санрыхәаҧшуа, сгәы сыхьуеит, еихабгаз зегьы аиҭашьақәыргылара ҟалоит, аха, иҭахаз ауаа узырхынҳәуам. Рыцҳарас иҟалаз, аурыс агрессиа амшала, есымша иаҳа-иаҳа ирацәаны ауаа ҭахоит. Аукраин жәлар аҭынчра рзеиҕьасшьар сҭахуп», — иҳәеит Каха Калаӡе.
Иара иажәақәа рыла, Қырҭтәыла, иалшо ала, аукраин жәлар ирыцхраауеит.